LV Eiropas Savienības Oficiālais Vēstnesis C 3/3

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2006/C 3/03)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMS

PADOMES REGULA (EEK) Nr. 2081/92

“ISLE OF MAN MANX LOAGHTAN LAMB”

EK Nr. UK/00340/05.04.2004

ACVN ( X ) AĢIN ( )

Šis kopsavilkums ir sniegts tikai informācijai. Interesentus un īpaši ACVN preču ražotājus lūdzam skatīties pilno preces specifikācijas versiju, kas dabūjama attiecīgajā valstī vai no Eiropas Komisijas (1).

1. Atbildīgais dienests dalībvalstī:

Nosaukums: Department for Environment, Food and Rural Affairs Food Chain Marketing and Competitveness Division Adrese: Area 4C, Nobel House 17 Smith Square London SW1P 3JR, United Kingdom Tālr.: 020 7238 6687 Fakss: 020 7238 5728 E-pasts: rlf.feedback@defra.gsi.gov.uk

2. Grupa:

Nosaukums: The Manx Loaghtan Sheep Breed Society Adrese: Ballaloaghtan Kerrowkeil Road Grenaby Isle of Man IM9 3BB, United Kingdom Tālr.: 01624 82 46 18 Fakss: 01624 82 46 18 E-pasts: enquires@manxloaghtan.com

(Juridiskā adrese: Whitehouse, Kirk Michael, Isle of Man, Menas sala)

Dalībnieki: ražotāji/pārstrādātāji ( X ) citi ( )

3. Produkta veids:

Svaiga gaļa — 1.1 grupa

4. Specifikācija

(4. panta 2. punkta prasību kopsavilkums)

4.1 Nosaukums: “Isle of Man Manx Loaghtan Lamb”

4.2 Apraksts: “Menas salas Manx Loaghtan aitu gaļa” ir nosaukums, kas dots gaļai no tīršķirnes Manx Loaghtan aitām, kuras reģistrētas Šķirnes biedrībā, dzimušas, audzētas un nokautas Menas salā. Gaļa ir smalkgraudaina, ne tik trekna un tumšāka nekā gaļa no vairāk komerciālām šķirnēm. Tai ir izteikta medījumam līdzīga garša. Apstrādāta liemeņa svars no 13 kg 6 mēnešu vecumā līdz 18 kg 15 mēnešu vecumā.

4.3 Ģeogrāfiskais apgabals: Menas sala.

4.4 Izcelsmes apliecinājums: Uzskata, ka šķirne ir radusies no tām aitām, ko ieveda aizvēsturiskos laikos, no iedzimto ķeltu ganāmpulkiem vai no ganāmpulkiem, ko salā ieveda vikingi.

Aitkopība salā ir sen iesakņojusies. Viens no senākajiem rakstiskajiem avotiem norāda, ka 1376. gadā īru iebrucēji kaujā sakāva meniešus un Rašenas klosterī sagrāba daudz aitu. Šīs vēsturiskās atsauksmes ar cieņu runā par šķirni gan tās vilnas, gan gaļas dēļ. Piemēram, 1794. gadā Basil Quayle raksta, ka “senā ganāmpulka aitas ir mazas un izturīgas, parasti to ceturtdaļas svars ir no piecām līdz septiņām mārciņām, gaļa ir īpaši laba.”

Manx Loaghtan šķirnes panīkums 18. gadsimta beigās saistīts ar sociāliem un ekonomiskiem faktoriem, tomēr 20. gadsimtā notika šķirnes atdzimšana un popularitāte pieauga tāpēc, ka aitkopji saprata cik labi vietējā šķirne piemērota salas savdabīgajam klimatam un ģeogrāfijai. Šo atjaunoto interesi par šķirni atspoguļo patērētāju attieksme.

Lai izpildītu 2000. gada Rīkojumu par aitu un kazu identifikāciju, visām aitām, kuras nosūta uz gaļas kombinātu, ir jābūt marķētām ar īpašu ganāmpulka zīmi un jābūt pavaddokumentācijai, kurā ir informācija, kas identificē saimniecību, no kuras izved dzīvniekus, izvešanas datumu, dzīvnieku skaitu. Tajā uzskaita arī ganāmpulka zīmes vai individuālos identifikācijas numurus, kuri ir iepriekš piešķirti katram dzīvniekam un to paraksta īpašnieks vai aģents. Pēc šīm zīmēm ir iespējams izsekot katra kautķermeņa izcelsmei.

Bez tam Šķirnes biedrība reģistrētajiem audzētājiem izsniedz krotālijas, kuras piestiprina aitām. Aitas nosūta uz kautuvi ar veselām krotālijām, pievienojot krotāliju numuru sarakstu. Pēc nokaušanas valdības gaļas šķirotājs pie ķermeņa piestiprina etiķeti ar oriģinālo krotālijas numuru. Tad kautķermeni ar reģistrētā audzētāja krotālijas numuru piegādā patērētājam

Pārbaudes procedūras garantē 100 % izsekojamību..

4.5 Ražošanas metode: Menas salā Manx Loaghtan aitas audzē saimniecībās, kas nodarbojas ar tradicionālo dzīvnieku audzēšanu. Loaghtans uzplaukst nabadzīgākā zemē, kas pamatos atstāta dabiska — neuzlabotas ganības, irbuleņu un ērgļpaparžu krūmi un viršu tīrelis — un ievērojami atšķiras izmēru un uzbūves ziņā no tās pašas šķirnes aitām, ko audzē ielabotās zālainās ganībās Apvienotās Karalistes zemienēs. Gada pirmajos mēnešos var dot barības piedevas, priekšroku dodot vietējā ražojuma graudiem. Manx Loaghtans aitas ir ļoti izturīgas un labi aug mitrajā Menas salas piejūras klimatā, kur, lai gan ziemas vidējās temperatūras nav galējas, vētras stipruma vējš ir parasts visu gadu. Jēri dzimst bez cilvēka palīdzības laikposmā no februāra līdz maijam.

Šķirnes biedrība reģistrētajiem audzētājiem izsniedz krotālijas, kuras piestiprina aitām. Aitas nosūta uz kautuvi ar veselām krotālijām, pievienojot krotāliju numuru sarakstu. Pēc nokaušanas valdības gaļas šķirotājs pie ķermeņa piestiprina etiķeti ar oriģinālo krotālijas numuru. Tad kautķermeni ar reģistrētā audzētāja krotālijas numuru piegādā patērētājam.

Jērus kauj vecumā starp 6 un 15 mēnešiem. Ir prasība, lai tas notiktu ES apstiprinātā kautuvē Menas salā. Kautuve ir valsts īpašums, bet to vada ražotāju kooperatīvs “Liellopu, aitu un cūku tirgotāju asociācija”. Tā kā Menas sala ir maza, neviens dzīvnieks neatrodas tālāk par 30 minūšu braucienu no kautuves.

Minimālais kautķermeņa karāšanās laiks kautuvē ir viena nedēļa. Tirdzniecību organizē Manx Loaghtan Marketing Cooperative Ltd. Manx Loaghtan aitas gaļu veseliem kautķermeņiem pārdod vietējiem vairumtirgotājiem un to arī eksportē.

4.6 Saikne: Saikni ar ģeogrāfisko rajonu var pierādīt sekojoši:

Saimniecības šos dzīvniekus audzē tradicionālā veidā neielabotās ganībās, kur ekstensīvi nogana salai raksturīgos augus — irbuleņu un ērgļpaparžu krūmus un viršu tīreli. Salas aitkopības senā vēsture ir izveidojusi augstus standartus ganāmpulka veidošanai un kvalitatīvu aitu ražošanai.

4.7 Kontroles iestāde:

Nosaukums: CMI Certification Ltd Adrese: Long Hanborough Oxfordshire OX29 8LH, United Kingdom Tālr.: 01993 88 56 21 Fakss: 01993 88 56 11 E-pasts: enquiries@cmicertification.com

4.8 Marķējums: Tirdzniecības vietā un uz produkta jebkura iesaiņojuma jālieto PGI apstiprinātais simbols.

Atzīstot faktu, ka Manx Loaghtan aitas gaļu ražo ārpus salas, pieteikuma iesniedzēji apliecina, ka šo nosaukumu uz produkta iesaiņojuma/marķējuma var lietot arī turpmāk, ar noteikumu, ka aitas gaļa, ko tirgo ārpus salas esošie audzētāji, ir no tīršķirnes Manx Loaghtan aitām un ka tās izcelsme ir skaidri norādīta.

4.9 Valsts prasības: —

(1) Eiropas Komisija - Lauksaimniecības un lauku attīstības ģenerāldirektorāts - Lauksaimniecības produktu kvalitātes politika – B-1049 Brisele.